ming030890/wiki-yue-high-quality huggingface dataset:
螢石

螢石又叫氟石（英文：Fluorite或者fluorspar）喺一種普通嘅礦石，主要成分係二氟化鈣（CaF₂）。晶體係典型立方體或者八面體，螢石色水好多變化，咩顏色都有。螢石可藏響唔同嘅岩石裏面，靚嘅螢石標本重會畀礦物收藏家爭住來收。

名
螢石之所以叫螢石 ，係因為佢識發螢光，好似螢火蟲發光咁。另一個原因係，螢石英文fluorite，係來自拉丁文fluere，即係流動咁解，反映到螢石好易熔。因為佢含氟，亦都氟石。

用處
螢石嘅用途有好多種，可以 拎來當作裝飾品，英國人就用紫色嘅螢石來做花樽等器皿。工業上面，煉鋼廠煉鋼嘅時候，會添加螢石作為助熔劑。
螢石可以用整氫氟酸，可以畀餐具上釉，同埋整玻璃嗰陣，都會加啲螢石。

螢光
螢石發光嘅原理，喺因為螢石嘅原子結構，有電子響軌道上面圍住原子核轉，而人眼睇唔到嘅紫外光，佢嘅能量會刺激呢啲電子改變軌道。之後，嗰啲電子又歸返去原本軌道，呢個時候，吸咗嘅紫外線能量，就會放返出來，變成可見光畀人眼睇到，即係光嘅波長長咗。而種呢啲光就叫螢光。

分佈
中國大陸產量都幾多，大陸就喺螢石外銷大國。
身高

身高（height）係指一個人企直嗰陣由頭頂到腳板底之間嘅距離。描述身高嘅單位可以係厘米，或者係尺同寸。
車Cam

車Cam，又叫行車記錄儀，係車上面影住路面情況嘅錄影機鏡頭。當架車涉及到撞車或者畀人破壞，鏡頭拍到嘅影片就可以睇返嗰陣情況。
「車Cam」係個中英夾雜嘅詞，當中「Cam」嚟自英文「video camera」同「camcorder」，即係手提攝錄機｜攝錄機。
軀體神經系統

軀體神經系統（somatic nervous system）係周邊神經系統嘅一部份，主管神經同骨骼肌嘅自主（有意識嘅）身體控制。
車

車係交通運輸工具，多數都用轆行走，通常都係用響地上行。車利用轆響地上轉動前進，響轆嘅軸加上額外支架去載人運嘢，用以減省運載之力。轆嘅數目可以係一個或好多個，睇佢嘅用，例如，單輪單車或者某啲手推車只有一個轆，單車，電單車通常有兩個轆，三輪車有三個轆，私家車之類就有四個轆。
車亦都引伸做到用轆，或者會轉嘅機械，好似衣車，水車，風車，車床咁。
躺平主義

躺平主義（粵拼：tong2 ping4 zyu2 ji6，粵文直譯：瞓低主義，意譯:本迆，英：lie flat），泛指一啲中國大陸年青人主張嘅低消費主義，當中包括五個「唔」：唔買樓、唔買車、唔結婚、唔生B、唔消費。奉行躺平主義嘅人，只會維持最低生存標準，拒絕成為其他人賺錢嘅機器同埋俾其他人剝削嘅奴隸。「躺平」呢個詞衍生自另一大陸俗語「割韭菜」（畀有勢力嘅人欺壓），皆因「躺平」（瞓低）咗嘅韭菜唔好割，所以就用「躺平」嚟比喻。
呢個詞語最初出自百度貼吧一篇已俾人刪除，標題係「躺平即是正義」嘅帖子，背後有一啲憤世嫉俗嘅主張；但亦因為喺中國內地，年青人面對生活成本太高、壓力大、高樓價、高物價、工作難求、結婚生仔都難，令佢哋唔再覺得有付出就會有回報，所以引起佢哋唔少嘅共鳴。另外，亦有人話呢啲算係一種中國政治高壓極權統治之下嘅消極不合作主義。
隨住躺平主義得到更多人嘅注目，社會亦開始有唔少人公開討論，例如有啲中國官媒同學者就形容呢啲講法係「毒雞湯」、「可恥」、「極不負責任」。

評論
香港教育大學社會學系講師黎明指，由於內地就業環境競爭日益激烈，僱主對勞動者嘅要求越來越苛刻，但對於勞動者嘅保障同回饋就完全跟唔上，例如996、007、886呢啲工作安排越嚟越常見，仲俾僱主吹捧為畀員工嘅福報，所以躺平主義嘅論述出現嗰陣，就引發咗好多網上「打工人」嘅共鳴，亦都表達咗一種想要反其道行之嘅願望。
內地政治學者吳強認為，當下反抗中國極權嘅可能性被逐漸削弱，社會改革嘅希望日漸黯淡，政治陷入僵化、社會陷入停滯成為共識，社會態度開始形成一種共識，以躺平主義嘅方式出現。
南方日報喺2021年5月發表咗一篇文章，標題為「躺平可恥，哪來的正義感？」，話年輕人喺壓力面前選擇「躺平」，唔單止唔正義、而且係可恥，形容呢啲鼓吹係「毒雞湯」，無任何價值。
美蘭機場

海口美蘭國際機場（簡化字：海口美兰国际机场，港交所：00357）係中華人民共和國一機場，位於海口。
美術展

美術展（英文：art exhibition），又叫藝術展，又或者按創作媒體叫畫展等等，係藝術家公開發表作品嘅一種途徑；有冇定期開或者參加美術展亦係斷定一個人算唔算係職業藝術家嘅其中一個準則。
美術展通常會喺有 ｢四埲牆｣ 嘅場地舉行，而最通常係喺畫廊，但係亦可以係第啲地方，例如美術館、圖書館等等。
開過或者參加過乜嘢美術展係藝術家嘅履歷表入面一定要有嘅部份，不過除非係新畢業或者新晉藝術家，呢部分可以撮要。

分類
按性質，美術展可以分成會賣同唔會賣啲作品嘅兩大類，不過就算係前者，如果商業味太重，可能會算係藝術展銷會而唔算係美術展。
按幾多個藝術家喺同場展出，美術展亦可以粗略分做個展（solo exhibition）同羣展（group exhibition）兩大類；淨係係展出一個藝術家嘅作品嘅叫個展，展出多過一個藝術家嘅叫羣展。
美術展可以有陪審團（juried）或者冇（non-juried），而有陪審團係指藝術家參展會經過評審。
喺美術學校畢業嘅學生，除咗行畢業禮之外，通常都要或者會參加畢業展（graduation exhibition、graduate exhibition 或者 thesis exhibition），呢啲好多時係全校、全系或者成個課程所有畢業生嘅作品一齊展出；因為多個一個藝術家，算係一種羣展。某啲學生，例如攻藝術嘅碩士生，課程可能會規定佢哋一定要開個展，呢啲學生嘅畢業展會係首先開個展，然後參加全系或者全校嘅羣展。

展覽目錄
内文：展覽目錄
美術展係有時限性嘅作品發表方法，完咗就冇。有啲展覽完咗會將有關資料輯錄成書，叫展覽目錄。細展覽可能會間館或者畫廊將成年所有展覽嘅紀錄夾埋一本；大型展覽可能會一個展覽出獨立嘅一本書。
美術學校

美術學校指專門教視覺藝術（畫畫、雕塑、設計等等）嘅學校，有時會教埋音樂等等。
美術展嘅開幕

美術展或者藝術展嘅開幕（英文：opening 或者 art opening；法文：vernissage），中文有時叫預展，係美術展入面嘅一種單日舉行嘅環節，通常喺展覽開頭舉行，但係未必真係喺之前或者第一日。時間就通常唔會係展覽嘅正常時間，所以好可能時係喺夜晚，不過亦有日頭舉行嘅開幕。開幕嗰陣通常有少少嘢食同嘢飲（不過如果係酒類飲品就通常要買），而參展嘅藝術家亦通常會在場，等睇展嘅人可以即場同藝術家傾偈或者問問題等等。
開幕有時會包括一哋特別節目，例如可能會有表演、又或者畀傳媒影相或者訪問等等，但係其實大部分嘅開幕都唔會有呢啲。
有啲美術展有呢個環節，但係唔係喺頭，當中有啲舉行嗰陣已經差唔多到尾，嗰啲會叫做閉幕[暫譯]（英文：closing），不過同開幕一樣，閉幕並唔係一定係最後一日，亦通常唔係。
美術

萬六年前洞窟壁畫，美術史好多都由此講起。
書畫美術
做像美術
版畫美術
美術，藝術一種，造型藝術，目的引人用眼睇，亦即視覺，用另一種叫法，視覺藝術。美術關乎鑑賞者同表現者，經表現物，兩者有乜相互作用。表現者想傳達內容，視乎個人，可以信念、思想、感覚、感情等等。
英文art一字，起初祇限純粹美術，後尾擴展到應用美術，即所有美術。再而擴展到任何藝術。新技術改變藝術定義。咁樣就搞到字義混亂。英文visual art一字，重新限定視覺上。
美術一字起自日本，定義幾經轉變。明治十年，一八七七年，至終指書畫、攝影、雕刻同工藝品。
幾乎所有美術史，都由史前洞窟壁畫開始講。壁畫脫離咗實用。之後美術唔少同宗教有關。西洋好後期先獨立宗教以外。

名
由藝術呢個字講起。藝術本來指技藝同學術，同今日印象完全唔同。隻字出自後漢書，講謁者僕射劉珍，皇帝劉祜時，永初四年二月，「鄧太后詔使與校書劉騊駼、馬融及五經博士、校定東觀五經、諸子傳記、百家蓺術、整齊脫誤、是正文字。」蓺術即今日寫藝術。同美術無乜關係。
英文art本義，出自拉丁文ars，亦即與技藝同義。馬禮遜英華字典，解做業、學業、藝業。麥都思英華字典，加多手藝、法術、技術、技藝、伎倆。羅存德英華字典，加多事業、工藝。可見同後漢書藝術同義，技藝同學術，同美術無乜關係。
美術字義要到後期先有。
一八七二年，日本人西周美妙學說，將英文fine art譒成美術。另一說指一八七八年。
明治六年，一八七三年，參加維也納萬國博覧會。由德文譯出美術，當時指西洋音樂、畫學、作像、詩學。
明治九年，一八七九年，工部大學校開咗工部美術學校。明治十年，一八七七年，至終指書畫、攝影、雕刻同工藝品。

分門
傳統美術以繪畫同雕刻做代表。亦都包埋版畫、陶藝、染織、攝影、裝置、影片同動畫、表演。亦附帶插畫、設計同工藝。以及大眾藝術如應用美術、漫畫同電影。建築亦附帶美術，但要視乎地方，有啲只視為工科，歐美則為美術。

香港
原本香港小學有美術科，有勞作科，而中學有美術科，有設計科，至二〇〇一年，改為視覺藝術科。
醫治彼得嘅外母

醫治彼得嘅外母係《聖經》記載耶穌嘅神蹟之一，喺《馬太福音》、《馬可福音》同《路加福音》都有記載。

聖經譯文
「
耶穌到咗彼得屋企，見到彼得嘅外母發緊燒瞓喺床度。耶穌一摸佢隻手，就退咗燒，於是佢起身服事耶穌。
」

——《馬太福音》8章14-15節
「
西門嘅外母發緊燒瞓喺床度，就有人話畀耶穌知佢嘅病情。耶穌入去拉住佢隻手，扶佢起身，燒就退咗，於是佢服事佢哋。
」

——《馬可福音》1章30-31節
「
耶穌出咗會堂，去到西門屋企。西門嘅外母發緊燒，佢哋向耶穌求助。耶穌企喺佢旁邊，斥責高燒，燒就退咗。佢立即起身服事佢哋。
」

概覽
安息日下晝，耶穌出咗會堂，到咗西門（彼得）屋企，西門嘅外母發緊高燒，有人為佢求耶穌。耶穌企喺佢旁邊，斥責高燒，燒就退咗。佢唔需要人扶佢走，就立即起身服事佢哋，表明耶穌嘅醫治係完全嘅。
醫療保險

醫療保險係種個人保險，當受保人需要用到保單承保嘅醫療服務，保險公司就會提供全部或者部份補貼。
醫生紙

醫生紙，證明書一種，紙一張，醫生開畀病人，寫因乜傷乜病，以致唔啱做嘢幾多日咁，用以憑證病况。官方稱做醫生證明書。有啲地方法律，需要醫生紙做證明。
病人憑紙交畀公司或者老闆，以便請病假，咁就唔算曠工，故此又叫假紙、病假紙。有啲學校請病假要醫生紙，唔作曠課論。
由於涉及利益，有人會偽做醫生紙，咁歸入偽造文書一類，屬欺詐，唔少地方都係犯法。若果醫生作假證，亂發醫生紙，亦有串謀欺詐之罪。

文
英文一般寫做medical certificate，或者doctor's certificate。亦有人叫sick note。
醫療假資訊

醫療假資訊（Health misinformation）係指一啲同醫療相關嘅不實資訊。

特點
佢哋有時會誇大一般常規治療嘅副作用，或者鼓吹就算及早發現都冇用嘅說法。

後果
醫療假資訊帶來嘅後果，包括延誤病人治療，造成公共衞生危機，消耗更多嘅公共資源，亦令一啲本來可以用預防疫苗處理嘅病症變得更加棘手。

日本醫生近藤誠癌症治療無用論
日本醫生近藤誠主張癌症去到確診嘅時候，化療只係毒害自身同埋嘥錢。有好多網上關於癌症嘅醫療假資訊，同埋關於醫療假資訊學術研究都提到近藤誠。日本醫學界初期採取無視嘅做法，令佢嘅言論影響越來越多人，久而久之亦有人開始反駁佢。

中國醫生楊永信鼓吹電休克治療醫治上網成癮
中國醫生楊永信曾經鼓吹用電休克治療去醫上網成癮，而且期間唔使用任何肌肉放鬆或者麻醉藥。佢當時一度得到好多中國官方媒體嘅吹捧，形容佢係對抗互聯網上癮嘅英雄。但佢嘅做法，後嚟被發現會引起好多心理問題。除咗楊永信自己發佈無根據嘅醫療假資訊之外，亦有學者認為中國官方媒體嘅吹捧，亦有份造成有關醫療假資訊嘅傳播。

武漢肺炎疫情期間蔣麗芸提議『蒸口罩』消毒捱轟
香港親中派立法會議員蔣麗芸喺2020年1月29號喺個人Facebook專頁貼咗一條嚟自廣州廣播電視台《G4出動》嘅片段，提議市民可以蒸口罩消毒。但佢呢個建議，引嚟港大感染及傳染病中心總監何栢良炮轟，話影片係假新聞，內容大錯特錯兼害死人。何又舉例話，喺2003年沙士爆發期間，就有醫護人員因為重覆使用口罩而受到感染。中大呼吸系統科講座教授許樹昌亦都話，蒸口罩或紫外光消毒嘅方式並唔可行，又強調外科口罩用咗幾個鐘就要棄置，高溫消毒反而會破壞口罩嘅三層結構。除咗醫護人員嘅批評之外，藝人關淑怡亦喺2020年2月1號喺社交網站諷刺政府，指責政府喺疫情持續，確診病例不斷上升嘅情況下仍然拒絕封關，無視市民生命安全，又批評蔣蒸口罩消毒嘅建議冇常識。另外，亦有網民實測一次蒸口罩消毒，結果將口罩幾乎蒸融，引起大批網民討論。
醫用手套

醫用手套係醫護人員用嘅即棄膠手套，用好薄嘅乳膠聚合物整，主要避免醫護人員直接接觸到病人而有交叉感染。
醫生

醫生／醫師，古代中國叫大夫、郎中，係一種幫人治病嘅職業。

普通科醫生
呢節未有人寫，歡迎編撰。 請幫加返相關資訊。

專科醫生
專科醫生係指一些專門負責醫其中一種病嘅醫生。例如精神科，皮膚科，兒科，老人科，婦科。

中醫
内文：中醫學
中醫學係一門靠中醫藥理論同實戰經驗嚟研究健康同疾病嘅學問，佢重視點樣預防、診斷同治病，幫人身體恢復健康。中醫學幾千年歷史，以陰陽五行做基礎，透過「望、聞、問、切」四種方法嚟睇病，了解病因同身體內部嘅變化，再度身訂做治療方案，用中藥、針灸、推拿等方法，幫身體達到陰陽平衡。
而家，中醫學喺國際上都被視為替代醫學其中一部分，世衛仲將佢納入疾病分類系統。中醫強調「辨證論治」，意思係睇實際情況嚟改變治療方法，唔係一味死跟理論。中醫除咗睇病，仲好重視病人嘅情緒、飲食同運動習慣，成個治療過程都係由頭到腳咁去調理，呢個都係中醫幾千年嚟仲咁興嘅原因。

非主流
呢節未有人寫，歡迎編撰。 請幫加返相關資訊。

偽醫學
呢節未有人寫，歡迎編撰。 請幫加返相關資訊。

古語
三國時期，東吳名醫董奉晚年為百姓醫病唔收診金同埋藥錢，但要求病人好番之後一定要上山種植杏樹，叫做「康樂杏」，後嚟，「杏林」就用嚟指「醫學界」。華佗同扁鵲皆為古代名醫，後世讚美醫生時，成日會講「華佗再世」、「扁鵲復生」。另外，後世做醫生嘅亦都會用「懸壺濟世」嚟形容杏林中人。

黑話
喺香港黑社會術語之中，零售毒販叫做「醫生」。
醫生樂隊

醫生樂隊（德文：Die Ärzte） 係柏林一支Punk Rock樂隊，用德文寫歌，德國樂隊中算賣得好掂。1982年埋班，1989年解散，1993年又重組。
維基同享有多媒體嘅嘢：Die Ärzte
醫生當家：敦馬哈迪醫生回憶錄

未註冊嘅用戶放呢個標籤響篇文嗰陣係唔能夠完成刪文提名嘅，應該要留低詳細嘅刪因響Talk:醫生當家：敦馬哈迪醫生回憶錄。如果個提名未完成同埋響討論頁度無留言嘅話，噉呢個標籤就可以拎走。
《醫生當家：敦馬哈迪醫生回憶錄》（英文：A Doctor in the House: The Memoirs of Tun Dr Mahathir Mohamad）係馬來西亞前首相馬哈迪於2011年3月11號出版嘅個人回憶錄。書中敘述了許多馬來西亞歷史大事記，其中包括馬哈迪於1981年至2003年擔任首相嘅經歷。同年8月28號，《醫生當家》中文版推出。
醫生誓詞

醫生誓詞，誓詞一篇，舊時用來約束醫生道德。傳統上認為出自希波克拉底，因而叫希波克拉底誓詞，雖則現今史學家有異議。原本出自伊奧尼亞希臘文，約西元前五到三世紀。然而內文一直咁變，畀人改完又改，到今日相多版本。唔少醫學院另起新詞，甚至索性無。唔同醫生誓詞，有唔同道德睇法，現今好唔一致。法律效力亦各有各睇。現今有唔少法例代替。
誓詞原本畀醫生宣誓，向唔同古希臘醫神宣誓，以達至道德標準。初時表達出西方醫學道德，由此定立原則。呢啲原則，至今仍然重要，例如醫學保密原則，以及不害原則。古文唔單純象徵同歷史，某啲原則意義，仍然指引行醫。甚至，某啲地方法律，醫生有刑法同責任約束，遠照象徵意義。
至古殘片約莫西元二七五，現時由梵蒂岡圖書館收藏。至常用拉丁文本，翻自希臘文，可追至一五九五年。至於現代版本，出自一九二三年。
至出名嗰句首先做無害，或者首先不害，對應拉丁文Primum non nocere，或譯英文First do no harm。至早希臘文殘片並無依句，估計句拉丁文十七世紀先出現。之不過都有啲類似，即「我會戒絕一切故意做錯同傷害。」
另一出處唔喺誓言度，而喺希波克拉底文獻。學者認為文獻並非希波克拉底寫，而係學派持續收集而來，大多屬無名氏，難以追理。講返依句，喺傳染病一篇中，有話「理病之中有兩樣要做，一係幫到病人，一係唔害到病人。」英文本到十九世紀先抽出來講。
醫治

醫治，即醫傷醫病，人有傷有病，加快復原。叫法好多，有醫，有治，有療，有調理，有治療，有治法，有療法咁。唔同體系有各有療法。現時以西醫為主流，有啲地方有法定地位，阻止非體制行醫。然而由古至今，經世積累好多醫治經驗，並唔喺法定之內，叫民間療法。亦有啲自成體系，好似中醫咁。
醫治一般診斷咗先，然而決定療法。傷病好多種，各有唔同，難以盡䤸，好似有藥，有郁動，有燒，有傾偈等等。
醫唔一定醫好，有時會有反效果。醫治或有不良反應，嚴重會死人。有啲只屬減輕病徵，實情並無療效，純粹靠人自身復原。
有啲長期食好多藥，療法造成生活麻煩，甚至有唔好反應，實情只會稍稍延長壽命，故此治療亦要考慮病人生活質素，係咪咁值得醫。
有啲醫治亦會包埋心理、精神咁。
華林玉器市場

，又叫華林玉器街，係中國廣東省廣州市嘅一間賣珠寶同玉器嘅市場，喺1986年起好，位置喺荔灣區康王中路嘅西來正街、華林新街、茂林直街、新勝街、長勝街嘅附近，隔籬冇遠係華林寺同錦綸會館。佢係中國內地最大嘅玉器專業市場，亦係廣東四大玉器市場之一。
華林街道

華林街道係中國廣州市荔灣區下屬的一個街道辦事處。喺荔灣區西南部，東起人民南路，西至寶華路，南到和平路，北連長壽路。面積0.78平方千米，居民2萬多戶，常住人口5.3萬，轄14個社區居委會。

參考資料
〈主要單位及各行政街服務機構〉。荔灣區政府網站。喺2009年6月22號搵到。
睇 • 論 • 改 • 歷荔灣區政區行政隸屬：中華人民共和國廣東省廣州市　　區政府駐地：金花街道街道：金花街道 | 沙面街道 | 華林街道 | 多寶街道 | 昌華街道 | 逢源街道 | 龍津街道 | 彩虹街道 | 南源街道 | 西村街道 | 站前街道 | 嶺南街道 | 橋中街道 | 沖口街道 | 花地街道 | 茶滘街道 | 海龍街道 | 中南街道 | 東漖街道 | 東沙街道 | 白鶴洞街道 | 石圍塘街道睇埋：中華人民共和國廣東省鄉級以上政區一覽。
華東

華東係中國其中一個地理大區，由中華人民共和國開始用，範圍包括山東、江蘇、安徽、浙江、江西、福建、上海，同埋而家實際由中華民國政府控制嘅臺灣。
華東師範大學

華東師範大學（簡化字：华东师范大学，英文：East China Normal University）係中國上海一間大學。
華東師範大學前身主要係上海三間私立大學：大夏大學、光華大學同聖約翰大學。上海畀解放軍攻佔之後，私立大學收歸公有，中共政府為咗可以喺華東地區有一間好似北京師範大學嘅大學，1951年就將部份私立大學整合做華東師範大學。
華東水災

華東水災係1991年喺中國華東地區發生嘅嚴重天災，係中華人民共和國史上第一次大規模、直接呼籲國際社會援助中國嘅一次天災。

災情
1991年5、6月間，中國一共有18個省、自治區同直轄市發生水災，5個省、自治區發生嚴重旱災。災害最重、損失最大嘅係畀洪水侵襲嘅安徽同埋江蘇兩省。
從1991年7月11號至12月31號，中國一共接受境內外捐款物一共23億人民幣，相當於國家正常年份災民生活救濟費嘅2.3倍，其中近四成唻自港、澳台地區同埋海外唐人，至1992年7月，捐款增加至283億人民幣。
菲珊

菲珊（法文：Fixin），係法國布爾岡黃金丘嘅其中一個市鎮。
菲爾寇森

菲爾寇森（粵拼：fei1 ji5 kau3 sam1，英文：Phillip "Phil" Coulson）係驚奇漫畫同埋旗下電影嘅角色。佢係神盾局嘅一個資深特工。
菲瑞威廉斯

菲瑞 威廉斯（Pharrell Williams，1973年4月5號—），簡稱「菲瑞」，係個美國唱作人、唱片製作人同埋時裝設計師。
菲臘

菲臘氏：英文姓氏，源自希臘文「Φίλιππος」一詞，其它有Phillip或Philipp嘅變形。
菲臘一世
菲臘二世
菲臘三世
菲臘四世
菲臘五世
菲臘六世
愛丁堡公爵菲臘親王
菲臘 (比利時國王)
菲爾多西

菲爾多西（Ferdowsi，940年—1020年）係波斯詩人，出名著作有用咗約莫35年時間去寫嘅史詩《群王書》。
菲爾茲獎

菲爾茲獎係喺國際數學人大會上頒畀40歲或以下數學家嘅獎，被認為係數學嘅最高榮譽之一。每四年評一次。獎金15,000加元。
2022年嘅菲爾茲獎由許埈珥、雨果·迪米尼-科潘、詹姆斯·梅纳德、馬林娜·維亞佐夫斯卡攞到。
醇親王府

醇親王府係大清醇親王嘅府邸，喺而家北京西城區後海北沿44號。
醇美年華

《醇美年華》（粵拼：seon4 mei5 nin4 waa4，英文：A Good Year）係套喺2006年上畫嘅英國浪漫笑片，列尼史葛導演，主角係羅素高爾。
醃製

醃製（pickling），又叫醃漬，係種食物保存方法，將食物長期浸落鹽水或者醋度，阻隔同外間接觸。
醃菜

醃菜係用醃嘅方式去處理嘅菜，世界各地都有自己嘅醃菜。
用廣東做例，大頭菜可以醃做蔥菜，大芥菜可以醃做鹹酸菜或者梅菜。
酸鹼度試劑

酸鹼度試劑，又叫pH試劑、酸鹼指示劑，係用嚟度酸鹼度（pH）嘅試劑，唔同酸鹼度會顯示唔同嘅色水。
為咗方便用，亦有預先咗酸鹼度試劑嘅試紙。
長生店

長生店，又叫做棺材鋪，係賣棺材嘅舖頭，通常亦會兼賣其他殯儀用品，比如壽衣。部份長生店亦都有埋殯儀服務。
長瓣擬鮟鱇

長瓣擬鮟鱇（學名：Lophiodes fimbriatus）係鮟鱇科擬鮟鱇屬嘅其中一個種。
長田道泰

長田道泰（1978年3月5號—）係日本足球員，司職中場，效力過東京綠茵，神戶勝利船，及京都不死鳥。
長牌墩

長牌墩（Cheung Pai Tun）係香港嘅山，海拔高152米，喺大埔區，附近範圍劃咗入船灣郊野公園。
長生不死

長生不老即係永遠都唔會老化。仲有長生不死（遲早都會老化，但係永遠都唔會死），不老不死（永遠都唔會老化，又永遠都唔會死），家下冇人永遠在生。而燈塔水母係家下已經有人識嘅長生不老動物。

宗教信仰同神話
永生就係永遠生存或永遠都喺度嘅生命。不過呢個都係好多人追求嘅目標同宗教追求嘅其一主要嘅核心思想。

道教
喺道教入面，長生不老係仙人嘅標記。喺秦代嗰時，方士徐福為咗頂住秦始皇去搵長生不老藥，重帶埋1000位細路出海搵蓬萊同瀛洲諸仙山上面嘅仙人，結果都係未搵到，後嚟道教入面又有專門煉丹服藥（計埋煉內丹）嘅流派，而目標又係為咗長生不老。
而嫦娥同羿為咗搵老婆而偷咗西王母嘅不死藥嚟食而一齊去咗月光嗰度。

北傳佛教
喺北傳佛教嘅經典入面話過如果阿羅漢喺度嘅話菩薩同佛陀可能仲喺世上好耐。而佛陀喺法華經入面話將來變成佛，住世12——24個劫仔，仲話如果我變咗佛係好遠好遠嘅事，而阿僧畀出嚟嘅劫成日凈喺得減少就唔會消失。
長灘島

長灘島（Boracay）係菲律賓一個島仔、旅遊勝地。西米沙鄢大區阿克蘭省自治市馬來（Malay）次級行政區之一。
長環街休憩花園

長環街休憩花園，香港公園之一，遊樂場之一，喺青衣長環街，英文叫Cheung Wan Street Rest Garden。行政上歸葵青區。設施有狗公園、寵物公園。
金澤大將

金澤大將（1983年12月1號—）係日本足球員，司職中場，效力過橫濱FC，水戶蜀葵，及SC相模原。
金澤慎

金澤慎（1983年9月9號—）係日本足球員，司職中場，效力大宮松鼠。
金澤薩維根

金澤薩維根（日文：ツエーゲン金沢）係日本一支職業足球隊，日本乙組職業足球聯賽（J2）球隊之一。球會根據地係石川縣金澤市，主場係石川県西部緑地公園陸上競技場。

史
佢嘅前身係金澤足球會，1956年成立。2014年加入日本職業足球聯賽。
金澤培

金澤培，JP（英文：Jacob Kam Chak-pui，1961年12月16日—），香港工程師，親中派政治人物兼商界人士，現任香港鐵路有限公司行政總裁。
喺2021年8月，佢當選成為香港特别行政區選舉委員會商界（第一）委員。之後佢喺李家超無提政綱嘅情況下，有份提名李家超參與2022年香港行政長官選舉。
金澤大學

金澤大學（日文：金沢大學／かなざわだいがく）係喺日本石川縣金澤市嘅國立大學，1862年創校。
金澤宏

金澤宏係大日本帝國足球員，司職守門員，曾經喺1934年爲日本足球代表隊出場2次，重參加過1934年遠東運動會。
金澤崇文

金澤崇文（1981年4月25號—）係日本足球員，司職後衞，效力過甲府風林，水戶蜀葵，及盛岡仙鶴。
金澤浄

金澤浄（1976年7月9號—）係日本足球員，司職後衞，效力過磐田山葉，FC東京，及群馬草津溫泉。
金澤舞

金澤舞 ，係日本嘅一個女藝人同埋配音員。
金澤站

金澤站喺日本石川縣金澤市北安江町，係西日本旅客鐵道嘅車站，而家起緊嘅北陸新幹線將會延伸到呢度。而附近有一個屬於北陸鐵道嘅北鐵金澤站。
阿拉曼人

阿拉曼人又叫阿勒曼尼人，係日耳曼人嘅分支，喺3到6世紀活躍，主要活躍喺萊茵河上游範圍。
呢篇阿拉曼人係關於族群嘅楔位文章，仲未完成嘅。麻煩你幫手補充佢嘅內容。
阿拉木圖州

阿拉木圖州（哈薩克文：Алматы облысы）係哈薩克嘅一個州，首府阿拉木圖。
阿拉木圖

阿拉木圖（哈薩克文：Алматы）係哈薩克舊首都、最大城市同埋主要嘅商業中心。因為阿拉木圖嗰頭種蘋果，所以個名其中一個意思係蘋果城。阿拉木圖喺哈薩克東南部靠近吉爾吉斯邊境，有國際機場。
阿拉木圖喺清代叫古爾班阿里瑪圖，係嗰陣中國疆域入面新疆伊犁嘅一個聚落。1854年，一隊由俄羅斯鄂木斯克出發嘅西伯利亞哥薩克軍隊喺天山山腳地區起咗一座城堡，叫Zailiysky，一年後改叫Verny。1864年，俄國用中俄勘分西北界約記由中國攞咗呢度。1911年，阿拉木圖發生咗一場大地震，只得一座東正教教堂喺大地震之後重嚮度。1920年代，土耳其斯坦-西伯利亞鐵路起好之後，阿拉木圖係其中一個主要嘅中途站。
1921年，阿拉木圖改名做 Alma-Ata（Алма-Ата）。1929年，阿拉木圖做咗哈薩克蘇維埃共和國嘅首都。1991年，獨立國家聯合體成立嘅簽署儀式喺阿拉木圖進行。喺1998年遷都阿斯塔納（今努爾蘇丹）之前，阿拉木圖係哈薩克嘅首都。
阿拉木圖係中國音樂家冼星海（1905－1945）逝世嘅地方。為咗紀念佢，1998年10月7號弗拉基米爾大街改名叫冼星海大街。
阿拉木圖曾申請主辦2014年冬季奧運會、2022年冬季奧運會，但入唔到決選。
阿拉木圖有哈薩克國立大學同哈薩克科學學院，喺1991年蘇聯解體後起嘅總統府亦喺嗰度。

氣候
阿拉木圖屬溫帶大陸性濕潤氣候，全年溫度變化比較大。
阿拉澤伊高原

阿拉澤伊高原係俄羅斯山脈，位於薩哈共和國，全長約300公里，平均海拔高度200至400米，最高點海拔高度954米，係阿拉澤亞河和謝傑傑馬河嘅發源地。
阿拉木圖國際機場

阿拉木圖國際機場係哈薩克阿拉木圖嘅國際機場，1935年起好。
陳狄克

陳狄克（英文：Forest Chan Dick Hark，1947年10月4號—2024年3月15號），原名陳均榕，係前香港電視藝員，1973年加入麗的電視，主要做武術指導，1979年起，從麗的電視過檔無綫電視，慢慢轉做幕前演出，前無綫電視部頭合約男藝員。因為最常演繹嘅角色係江湖中人，而且演技出色，所以佢喺綜藝節目《Sunday好戲王》中獲頒「黑幫王」嘅「另類好戲王」獎項。

姓名與別名之來源
陳狄克嘅本名為陳均榕，後改名陳軍戎。佢曾用別名陳成國、陳承國。而其英文名稱亦有依據：
「狄克」：喺拍攝《中國殺人王》時，陳有后及鍾景輝覺得「狄克」一詞不夠響亮，於是建議陳狄克喺「狄克」前面加番姓氏，取名「陳狄克」。
「承/成國」：呢係父親喺陳狄克上小學時替他改嘅。按照其陳家族譜，到陳狄克嘅嗰一世代會用「承」字輩嘅排字。加上其父為愛國之人，因此得名「承/成國」。
「軍戎」：因陳狄克自小愛刀槍弄武得來，並且諧音與“陳均榕”（陳狄克本名）相同。
「Forest」：佢喺1985年到澳門拍攝劇集《大香港》期間，到一位名叫「盲公陳」嘅命理師看命相。盲公陳跟佢提到佢命格欠木，自此之後，陳狄克把洋名改作「Forest」，連帶其身份證都有用呢個名字。而「Dick」一洋名實為暫名，並非其真正嘅英文名稱。

早年生活
陳狄克生於1940年代嘅基層家庭，祖籍廣東雲浮市新興縣天堂墟（即天堂鎮）。佢家中有一姊一妹二弟，父親為一名花王兼司機。陳狄克自小喺新界沙田居住同成長，到8歲先開始入學。當時佢家住沙田排頭村，就讀寶福山附近的排頭學校。但讀咗一個月之後，陳狄克舉家移居沙田車公廟旁邊的李屋村。而佢則入讀位於該處嘅慈航義學（現為慈航學校）一年級。直至小學畢業後，佢原意希望當警察。不過因為父親唔想他做警察，佢就放棄這個念頭。喺加入電視台工作之前，陳狄克嘅父親想他做園丁，然而佢無意向呢方面發展。時正1960年代，佢曾到深水埗一家叫「協昌隆」的小舖做搬運工人，負責搬運火水鐵罐。工作十天後，佢見管工對工人嘅態度差劣，遂辭職離開。

家庭生活
陳狄克已婚，並育有一女陳静琳。
其外甥女為藝人佘詩曼。
陳燊齡

陳燊齡（1924年8月9號—2017年2月9號）係中華民國空軍一級上將，乳名四鐵，號楫奇，佢喺中華民國北平市出世，於1989年－1991年接替郝柏村就任中華民國參謀總長，畢業於國立西北工學院航空工程系同空軍官校18期。

簡歷
陳燊齡喺八年抗戰期間，就讀西北工學院航空工程系，後轉學至空軍軍官學校。畢業後於第二次國共內戰嘅永年、張家口、石家莊、長春、錦州、瀋陽、太原、平津、舟山等戰役擔任空中掩護同後勤補給。佢係長春圍城之役唯一被救出嘅脫險人員。
1949年12月，中華民國政府遷往臺灣後，佢初擔任偵巡中國大陸東南沿海任務。
1953年，中華民國國防部高層選派佢到美國參加中華民國空軍首批噴射機換裝訓練（F-84G雷霆機（英文：Republic F-84 Thunderjet））。之後歷任中華民國空軍中隊長、大隊長、少將聯隊長、總司令部作戰署長、中將副總司令、國防部參謀本部二級上將副參謀總長及總司令等重要軍職。
1989年12月5號，佢接替郝柏村出任參謀總長職位，並擔任該軍事要職至1991年為止。佢喺總長任內，其權力比起前任總長郝柏村縮減好多，不過仍然係當時穩住中華民國政經情勢嘅軍方關鍵人物。
2017年2月9號，陳燊齡喺臺灣臺北市逝世，終年92歲。
陳燕君

陳燕君，香港親中派政治人，曾經參與2023年香港區議會選舉。
陳燦林

陳燦林（1936年—2012年8月6號）係香港一前足球員，司職左後衛，1960年代曾經效力香港甲組足球聯賽球會愉園同埋元朗等，亦係香港足球代表隊成員。
2012年8月6號，陳燦林與世長辭，享年76歲，8月31號喺香港殯儀館設靈，9月1號出殯，遺體安葬柴灣華人永遠墳場。
陳燕翀

陳燕翀（簡化字：陈燕翀，1987年4月10號—）係中華人民共和國女子網球手，湖南衡陽出世。

球員生涯
呢節要加長。
財神駕到

《財神駕到》係香港無綫電視古裝電視劇，由黎耀祥、單立文、姚嘉妮、何廣沛同傅嘉莉領銜主演，監製李添勝，喺2015年9月開拍。呢套劇本來計劃做無綫電視2016年嘅賀歲劇，後來抽起咗改播《公公出宮》，到2017年先至攞返出來做賀歲劇，以半個鐘頭一集由2017年1月9號開始播。呢套劇係黎耀祥繼《公公出宮》之後連續第二年做賀歲劇男主角，亦係監製李添勝喺無綫電視服務48年嘅告別作。
財經事務及庫務局

財經事務及庫務局（英文：Financial Services and the Treasury  Bureau，簡稱FSTB）係中華人民共和國香港特別行政區政府嘅決策局之一，負責財經同政府庫房事務。現任局長係許正宇。
財經事務科

財經事務科，係香港政府部門，屬財經事務及庫務局旗下，負責處理有關香港金融同經濟事務嘅嘢。
財經新聞

財經新聞（英文：Financial News）係電視台、電台、報紙、雜誌、網絡新聞等，主要報道金融、經濟、投資理財、經營管理等同財經有關各種領域嘅新聞。主要包括經濟類、金融證券類、經營管理類、理財類等。
財經 體育 資訊台

財經 體育 資訊台，官方網站同EPG叫無綫財經體育資訊台，係香港無綫電視其中一條高清數碼電視頻道，頻道冧巴85，喺2017年8月15號正式啟播，取代原先嘅無綫電視J5台。由啟播到2018年1月20號之前，台名係無綫財經台；由2018年1月20號到2022年9月5號之前，台名係無綫財經·資訊台。根據電視廣播有限公司嘅業務簡介，呢個頻道以「香港唯一24小時免費財經資訊頻道」為號召。而喺非交易時段亦會播放自製或外購嘅專題節目，內容涵蓋投資樓市、升學、職場、醫療、藝術、科技等資訊，亦會現場直播體育賽事。2024年4月22號，無線財經體育資訊台因TVB的頻道調整而停播。該頻道原本所播出嘅香港免費電視85頻道都由同日起改播鳳凰衛視香港台；而海外地區就以另一個頻道TVB生活台取代，響2024年5月13號啟播。
財經檔案

《財經檔案》（英文：Finance File）係香港電視廣播有限公司新聞及資訊部製作嘅財經節目，喺無綫互動新聞台同翡翠台播出，節目主要回顧1969年至2014年間嘅財經新聞，喺2014年3月3號至2014年5月30號播放。
因為《財經檔案》同《財經檔案五十年》部分內容相似，所以有可能會重覆提到同一樣財經新聞；但亦有部分內容只有《財經檔案五十年》提到，所以《財經檔案五十年》被視為《財經檔案》後續。
鍾志光

鍾志光（英文：Eric Chung，1962年4月3號—）係香港一位講波佬，亦係無綫電視部頭合約男藝員。佢本來到商業電台講波，再過檔無綫電視，除咗體育評述，亦有客串演出劇集。
鍾志剛

鍾志剛（粵拼：zung1 zi3 gong1；簡化字：钟志刚；1969年5月16號—），係中國大陸男歌手、音樂製作人。

經歷
1994年，攞到湖南首屆MTV電視歌手大獎賽二等獎。1998年、1999年，連續攞到兩屆「深圳十佳歌手」。2004年，出第一張專輯《曾經吟唱》。2005年3月，出第二張專輯《夜來燒》；同年8月，出第三張專輯《請跟我來》。2016年7月19號，出專輯《剛剛好》。2016年11月，做咗廣東省雜技家協會第八屆副主席。2019年，出專輯《淡淡君情》。
鍾慧寧

鍾慧寧（Chung Wai Ling，1971年6月15號—2014年7月17號），暱稱肥豹，係香港亞洲電視前女藝人。1993年參加亞洲小姐競選而晉身演藝界，一直為《今日睇真D》節目主持同埋外景採訪工作，2004年之後淡出娛樂圈。2014年7月17號嘅晏晝12點喺青衣島墮樓身亡，終年43歲。

入行
鍾慧寧生於香港，1983年畢業於香港布廠商會公學（HK Weaving Mills Association Primary School），1993年參加《亞洲小姐競選》，於準決賽得到第五名而順利晉身決賽十強，由此成為亞洲電視嘅合約藝員。1994年開始，鍾慧寧獲邀擔任《今日睇真D》節目主持，負責於錄影廠主持直播節目同外景採訪工作，因佢外型高大圓潤而被稱為「肥豹」，憑靈活爽朗嘅表現打開知名度。

死亡
《今日睇真D》於2000年後結束，鍾慧寧長期喺亞洲電視嘅工作量因此而減少，曾經自行接洽工作維持生計，但因此而遭到亞洲電視管理層公司管理層董事局高層警告，鍾其後喺2003年不獲亞視續約，情緒疑因此受到打擊並患上受情緒病困擾性問題，最後，鍾慧寧終止解約僱傭嘅合作關係。
2004年，鍾慧寧同節目監製馮永泉結婚並全面淡出娛樂圈，而且一直受到情緒病困擾，需接受藥物治療同埋定期覆診，更曾經兩度入住精神病院，最後一次公開露面係喺2014年3月亞視嘅《今日睇真D》台前幕後聚會。2014年7月17號，鍾慧寧喺海欣花園住所留下遺書，表示因受到情緒病困擾多年而厭世，向丈夫告別，其後被發現從青衣長安邨高處墮下死亡。2015年2月10號，鍾慧寧嘅丈夫馮永泉因肺炎同併發症而去世。
鍾戴蒼

鍾戴蒼（1683年—1768年，即康熙二十二年—乾隆三十三年），字映雪，廣東作家同文學家，至出名評鑑木魚書，推至文學境界。東莞人，亦號梅村。評文時叫靜淨齋主人。故居鍾氏祠堂位於寮步橫坑村。
鍾戴蒼天資聰穎，七歲應童子試。博覽羣書，又通八股文，乾隆年間考到秀才。又博學，又品行端正，好多次畀地方官推舉，但通通推辭，從未做官。
文人而言，擅長詩詞歌賦，對於世間萬象，綱常倫理，生死離合，都用詩文寫。著述幾多，佢尤其中意整理木魚書，即摸魚歌，而加以評鑑。當中二荷花史同花箋記至出名。
花箋記，佢叫第八才子書，敘述愛情故事。梁生、楊女之間，描寫深刻細膩，懇摯動人。
二荷花史，佢叫第九才子書，敘述戀愛故事。白蓮同麗荷、映荷二女，文采繽紛，內容脫俗，好鬼動人。
故此鄭振鐸評價兩本書都好高。
佢所刻靜淨齋藏版花箋記，刻工至精。字仿宋，版面疏朗，錯字好少。現藏於巴黎國家圖書館，靜淨齋藏版為後印版。
鍾映雪八十五歲時死喺屋企。
霜月16號

霜月16號（法文：16 Frimaire），亦叫荊豆日（法文：Ajonc），係法國共和曆入面每年嘅第76日，離年尾重有289日（閏年290日）。
霜月22號

霜月22號（法文：22 Frimaire），亦叫帚石楠日（法文：Bruyère），係法國共和曆入面每年嘅第82日，離年尾重有283日（閏年284日）。
霜月14號

霜月14號（法文：14 Frimaire），亦叫冷杉日（法文：Sapin），係法國共和曆入面每年嘅第74日，離年尾重有291日（閏年292日）。
霜月15號

霜月15號（法文：15 Frimaire），亦叫鹿日（法文：Chevreuil），係法國共和曆入面每年嘅第75日，離年尾重有290日（閏年291日）。
霜月1號

霜月1號（法文：1 Frimaire），亦叫牧根草日（法文：Raiponse），係法國共和曆入面每年嘅第61日，離年尾重有304日（閏年305日）。
霜月17號

霜月17號（法文：17 Frimaire），亦叫柏日（法文：Cyprès），係法國共和曆入面每年嘅第77日，離年尾重有288日（閏年289日）。
霜月18號

霜月18號（法文：18 Frimaire），亦叫長春籐日（法文：Lierre），係法國共和曆入面每年嘅第78日，離年尾重有287日（閏年288日）。
霜月20號

霜月20號（法文：20 Frimaire），亦叫鋤頭日（法文：Hoyau），係法國共和曆入面每年嘅第80日，離年尾重有285日（閏年286日）。
霜月21號

霜月21號（法文：21 Frimaire），亦叫糖楓日（法文：Érable à sucre），係法國共和曆入面每年嘅第81日，離年尾重有284日（閏年285日）。
霜月19號

霜月19號（法文：19 Frimaire），亦叫圓柏日（法文：Sabine），係法國共和曆入面每年嘅第79日，離年尾重有286日（閏年287日）。
跳水

跳水喺廣義上，指某人由上而下跳落水道；通常要啲水有咁上下深，全身浸澌落去先至算。
以前興用嘅同義詞「插水」，家陣通常用於比喻，實際所指往往同水冇關。插水炮專解數種鬥快游水比賽開始時，選手由跳台飛躍入水嘅動作。亦有人會花式跳水，喺起跳至入水期間，做出各種困難又優雅嘅動作——見於娛樂表演及體育競技；下節所述者，屬於此類。

狹義
香港維多利亞公園游泳池裏面有跳水嘅彈板同埋高台
跳水（英文：diving）係一種體育活動，職業比賽設有男、女跳板同跳台，雙人同步跳水，混合雙人同步跳水，隊際跳水。跳板跳水分別喺1米或3米跳板上進行。喺奧運、世界錦標賽、世界盃比賽，分別喺3米跳板同10米跳台進行。喺跳水比賽，女子要做出5個動作、男子要做出6個動作。

評判
評判有5人或7人制，雙人同步跳水就有9人或11人。奧運、世界錦標賽同世界盃賽個人項目必須有7位評判評分，而雙人同步跳水就有11位評判評分。每一個動作嘅滿分為10分，評分準則係以每半分為單位遞增。

評分
評判會根據運動員嘅助跑、行板、跑台、起跳、空中、入水動作嚟評定分數。
喺個人項目，如果係用7位評判，評分係將最高兩個同最低兩個分刪除，攞個所餘者嘅平均值，再乘難度分；如果係用5位評判，評分係將最高一個同最低一個分刪除，攞個所餘者嘅平均值，再乘難度分，總分最高嘅就贏。

泳裝
男運動員要着三角泳褲比賽，女運動員要着連體泳衣比賽。

動作冧巴
所有動作都用3或4個數字加1個英文字母表示。喺向前、向後、反身同向內組動作，第二個動作冧巴係代表飛身動作，當冇飛身動作嗰陣第二個動作冧巴就係 0。
第三個動作冧巴代表翻騰周數（以半周計算），例如: 1 = 半周、3 = 一周半。
喺臂立動作嘅第二個動作冧巴代表動作組別或方向: 1 = 向前；2 = 向後；3 反身。
例如：6124D即係臂立向前翻騰1周同轉體2周。
跳繩

跳繩，遊戲一種，運動一種，用繩轉圈來玩，人就圈中跳。單人雙手，各執繩一端，使繩順住方向轉，轉高過頭，又轉低過腳。到腳時就要跳。
現今好多體能訓練，都會用到跳繩。有唔同玩法，好似一路跳，一路走。又好似交叉手跳。有時加快節奏急跳。
兩人持繩而多過一個跳，就叫跳大繩。

繩
繩
繩連柄
繩唔會太輕，不然會太飄。又唔會太重，不然好難轉圈。有啲專門嘅繩，會兩頭加柄，方便捉實。
橡筋繩太輕太飄，並不宜跳繩。
跳灰

《跳灰》（英文：Jumping Ash）係一套1976年港產片，由梁普智、蕭芳芳導演；陳欣健編劇；主要演員包括陳星、蕭芳芳同陳惠敏。跳灰被視為香港1970年代「新浪潮電影」嘅先驅，佢嘅拍攝手法、劇本及人物描寫都同之前粵語片時代嘅港產片好唔同。
「跳灰」拍攝於廉政公署成立之後，描寫警察對付毒販。編劇陳欣健出身警界，劇中嘅警察描寫得寫實，而且係具正義感之正面人物，同之前港產片中形象化嘅「探長」截然唔同。故此跳灰亦被視為港產片中首部真正嘅警匪片。除此以外，電影兩首歌曲《大丈夫》及《問我》，至今仍係粵語流行曲中嘅經典。
跳級

跳級（又叫跳班）係讀書讀完某個年級之後，下個學年唔跟次序升級，例如讀完一年級之後就讀三年級。有啲國家嘅教育制度，就算學生啲成績非常之好，都要跟次序升級，冇得跳級。
跳臺滑雪

跳臺滑雪（粵拼：tiu3 toi4 waat6 syut3；英文：Ski jumping）係其中一種北歐滑雪嘅項目，用滑雪方式喺跳台滑落去，之後凌空一陣，最後落地。佢係冬季奧林匹克運動會其一比賽項目。
跳舞堂

跳舞堂（The Dancing Class）係由法國印象派始祖之一嘅德加（Edgar Degas）喺 1872 年畫嘅一幅油畫。
鑭嘅同位素

鑭嘅同位素大部分都唔穩定，得1個係穩定（139La）。有兩隻鑭嘅同位素半衰期超過1000年，分別係138La同137La，但係兩者之中只係前者（138La）存在喺自然界之中，豐度約莫係0.001，半衰期係1.02×1011年，而後者（137La）半衰期係6×104年。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
鑊鏟

鑊鏟，係鏟一種，廚房用具，用喺鑊上，用來炒餸用。鑊鏟通常用鋼造，前頭係個鏟，中間係長柄，尾有木或塑膠嘅把手，唔會熱。
鑑別

鑑別（英文：Authentication），或鑑定、鑑證，係核實資料或物品中特性是否真確。例如去證實人嘅身分，物品來源，或者包裝說明真誤。
唔同嘢有唔同鑑別目的同方法。古董要鑑別年份、製作地或人係咪真確。電腦系統要鑑別用戶身分真確。產品要鑑別說明真確，唔會貨不對辦，或者假貨。
通常容許或者批准做某啲事，先要鑑別身份。例如選舉，畀人投票之前，就要鑑別選民身分先。又或者戲院睇戲，會用戲票鑑別係咪有資格入場睇。

電腦
睇埋：電腦保安同電腦存取控制
舉例說明，想像家陣有兩個人 A 君同 B 君，B 係 A 嘅員工，幫 A 管理佢啲財富，而家 A 想傳信息俾 B，指示佢手上嗰啲股票要點樣處理（繼續揸住啲股票定賣咗佢哋好），而又假想有個黑客想擾亂 A 同 B 之間嘅通訊，但 A 用嘅嘥化好先進，搞到個黑客解讀唔到段密文，但就算係噉，個黑客都大可以截住段密文，然後隨意噉篡改段密文，搞到 B 做解密嗰陣出錯。鑑別就能夠幫手應付呢個問題－假如 B 有能力做鑑別，即係有能力可靠噉知道「段信息係咪真係由 A 傳出嘅」同埋「段信息有冇俾人搞過嚟」，佢哋就能夠阻止黑客靠「隨意篡改段密文」嚟擾亂佢哋之間嘅通訊。
例如通行碼就係一種常用嘅鑑別方式。有好多廿一世紀初嘅網站都會要求用家入通行碼先至可以簽到，簽到咗先至有得用某啲功能（好似下圖噉）－喺正常情況下，淨係得真正嘅用家先會知段通行碼，所以如果一個用家入到段啱嘅通行碼，佢應該就會係真正嗰位用家。
鑑真

鑑真（688年—763年6月25號）係大唐高僧，將佛教傳入日本。
鑭

鑭（粵拼：laan4，Lanthanum）係一種化學元素，佢嘅化學符號係La，原子序數係57，屬於鑭系元素，亦係稀土金屬之一。通常響鈰同其他稀土元素結合嘅一哋稀土礦物入便揾到。鑭係一種可延展，韌性同柔軟嘅金屬，佢會響空氣中迅速氧化。
鑭嘅化合物響好多地方都有應用，好似催化劑、玻璃纖維嘅添加劑、打火機嘅燃料等。
鑭
維基同享有多媒體嘅嘢：
鑭（類）
鑊耳屋

一個戴住官帽嘅韓國官員；據講鑊耳屋嘅設計係基於官帽嗰對耳仔嘅。
鑊耳牆（粵拼：wok6 ji5 coeng4）係嶺南建築傳統民居嘅一種山牆，有呢種山牆嘅屋叫鑊耳屋（粵拼：wok6 ji5 uk1）係嶺南建築傳統民居嘅代表。多數用青磚、石柱、同石板砌出嚟，外牆有啲花同雀仔嘅圖案，因為佢哋埲山牆形狀似鑊耳，所以亦叫做「鑊耳屋」。嶺南北部嘅客家地區興嗌佢做「雲牆」或者係「茶壺環」。鑊係古一種大鍋，所以鑊耳牆有時又會畀人嗌做「鍋耳牆」。

建築特點
鑊耳牆好似大明嗰啲官帽嘅兩隻耳仔，有「獨佔鰲頭」咁嘅意思，淨係得有功名嘅鄉村先至有資格用，所以亦都係嗰時啲人家境殷實嘅象徵。鑊耳屋用嘅材料好講究，而且造工精細。例如係鑊耳屋用嘅青磚，以打磨嘅水磨青磚為上乘，如果唔係有啲錢嘅人家，係用唔起住唔起嘅。又例如係屋兩邊嘅鑊耳，佢哋結構由簷口至個頂用兩排瓦筒壓頂並用灰塑封好，處理收口嘅工藝，係成座建築工程入面難度最高，造價最貴嘅地方。
鑊耳狀嘅建築有防火，通風性能良好呢啲特點。火燭嗰陣，高聳嘅山牆可以阻止火勢蔓延同入侵；有微風吹嗰陣，山牆可以擋啲風入巷嗰度，進而通過門同窗流入屋度。民間重有「鑊耳屋」蘊含富貴吉祥，豐衣足食嘅講法。鑊耳屋以廣府風格嘅民居建築為主要嘅代表，但係潮汕、客家嘅民居建築都有類似嘅鑊耳山牆。
由正面睇兩埲高聳嘅牆呈鑊耳咁嘅形狀，由側面睇就似個「凸」字，睇得出嗰時珠三角古居民嘅建築風格。當時嘅順德重有一種以蠔殼砌牆嘅居屋，而嗰頭間唔中亦都有啲用蠔殼代替青磚起嘅鑊耳屋－廣州海珠區嘅黃埔古港同小洲村就有啲咁嘅建築物。

圖庫
廣東花縣嘅資政大夫祠：每間屋屋頂嘅邊緣度都有對鑊耳凸咗出嚟。
廣州錦綸會館又係有對鑊耳。
香港沙田嘅曾大屋；佢屋頂嗰度都有對鑊耳形嘅牆。
佛山黃飛鴻紀念館
用蠔殼砌牆嘅鑊耳屋
音樂分析

音樂分析（musical analysis）泛指對音樂作品嘅分析。最基本上，音樂分析會
攞樂理上嘅概念（音階同節奏呀噉），
解構一首音樂作品嘅各部份嘅特性（例：「呢首音樂作品分做咁多咁多段，第一段嘅節奏特性係噉噉噉，第二段嘅節奏特性係噉噉噉...」），
然後再諗呢啲特性點樣影響首嘢造成嘅感受（例：「呢首舞曲中途速度變快，所以跟首曲跳舞嘅人有噉噉噉嘅感受...」）。
音樂少年事件簿

《音樂少年事件簿》係香港歌手鄭嘉穎、洪楗華同埋組合CD Voice合作喺1995年由寶麗金唱片推出嘅一張全新曲合輯。
呢隻碟亦係佢哋四個作為主要歌手，喺寶麗金推出嘅最後一隻碟。
音樂工業

音樂工業（英文：Music Industry）係流行文化嘅其中一個部份，又稱音樂產業。
音樂密密報

《音樂密密報》（Midnight Music Show）係香港電視娛樂製作嘅音樂節目，2017年6月12號到12月8號逢禮拜一到五深夜（禮拜二到六凌晨）00:30-00:35喺ViuTV播，總共130集，主持係陳凱詠、黃藝峰、符致逸、周殷廷、麥家瑜。呢個節目由香港環球唱片旗下UMWebzine贊助，形式仿效新聞報道，會播本地同外地流行歌，同埋介紹各種音樂資訊。
音樂小品

音樂小品（英文：Bagatelle）喺古典樂上係指短嘅作品，通常係寫嚟俾鋼琴演奏用嘅。
音樂哲學

音樂哲學（philosophy of music）係指對音樂嘅基本問題嘅思考，例如音樂嘅定義。
音樂嘅定義

音樂嘅定義（英文：definition of music）係指樂理等領域上有關「音樂係啲乜」嘅討論。呢條問題就噉睇好似好簡單，但查實到咗廿一世紀初，學界對於呢條問題仲未有完全一致嘅見解，例如有啲人主張一段聲要靚先可以算係音樂，但靚呢家嘢頗為主觀。
又例如喺廿世紀曾經有人主張音樂可以定義做有組織嘅聲。
音樂學

音樂學（musicology）泛指對音樂嘅學術研究。
音樂學系

音樂學系（Department of Music），有時簡稱音樂系，係個主修音樂嘅學系，一般隸屬藝術學院之下，亦可以係自成學院，叫音樂學院（School of Music）。
近石哲平

近石哲平（1989年1月31號—）係日本足球員，打後衞位置，效力八戶於南鄉。
近藤大生

近藤大生（1982年11月5號—）係日本一職業網球員。

球員生涯
近藤大生係右手揸拍，2001年3月轉打職業賽事。
近藤孝行

近藤孝行，係日本嘅一個男配音員。

配音作品一覽
呢個表唔完整，歡迎加料。
近藤佳奈子

近藤佳奈子 ，係日本嘅一個女藝人同埋配音員。
近藤唯

近藤唯 ，係日本嘅一個女藝人同埋配音員。
近藤修子

近藤修子係日本足球員，曾經喺1981年為日本女子足球代表隊出場4次。
近藤台五郎

近藤台五郎（1907年6月1號—1991年2月9號）係大日本帝國足球員，司職後衞，曾經喺1927年爲日本足球代表隊出場2次，重參加過1927年遠東運動會。
近藤岳登

近藤岳登（1981年2月10號—）係日本足球員，司職後衞，效力過神戶勝利船，及水戶蜀葵。
近藤徹志

近藤徹志（1986年11月4號—）係日本足球員，司職後衞，效力岡山綠雉。
長者及合資格殘疾人士公共交通票價優惠計劃

長者及合資格殘疾人士公共交通票價優惠計劃（英文：Public Transport Fare Concession Scheme for the Elderly and Eligible Persons with Disabilities），俗稱2蚊搭車同埋2蚊搭船，係香港政府勞工及福利局津貼港鐵、專營巴士公司、渡輪公司同專線小巴公司嘅大部份路線，等佢哋畀65歲或以上老人家同合資格殘疾人士，透過用長者八達通或者個人八達通畀2蚊港紙就可以搭一程車或者船。呢個計劃喺2012年6月28號開始陸續推行。
2022年2月27號，計劃擴展至60至64歲人士，不過佢哋要用新推出嘅「樂悠咭」先至可以受惠。65歲或以上人士遲下都要改用「樂悠咭」先至可以受惠。

優點同缺點
鼓勵受惠人士多啲出街。
皆因長短途路線都劃一收2蚊，有唔少合資格人士搭幾個站嘅短程都揀搭長途路線，拖慢長途路線車程。
皆因優惠無分時段，有唔少合資格人士都無避開返工返學嘅繁忙時間，加重公共交通負擔。
「合資格殘疾人士」嘅定義淨係適用於「殘疾程度達100%嘅綜合社會保障援助計劃」或「傷殘津貼」受助人，咁樣即使殘疾程度達100%，因每年居港日數唔夠60日而無法領取傷殘津貼嘅香港永久性居民，居港未滿七年無法申領傷殘津貼、同埋家庭入息超出限額而無法申領綜援嘅香港非永久性居民都無法受惠。有意見認為，計畫違反咗中華人民共和國香港特別行政區基本法第36條及殘疾人士嘅基本人權。
長腳蟹

長腳蟹（學名：Goneplacoidea）係短尾下目（蟹）一個總科，而家下面有11個科，同2個絕種咗嘅科。
長腿叔叔

長腿叔叔（Daddy-Long-Legs），小說一本，美國作家，氊滑士打（Jean Webster）所寫，一九一二年作品。小說以書信編章。書中主角，吉露莎艾伯特（Jerusha "Judy" Abbott），暱稱茱蒂乃係孤女，孤兒院大。孤兒院贊助人，得悉佢有寫作天份，贊助佢讀女子大學。茱蒂只知其假名約𨌺史密夫，並以書信訴說生活。曾見男人背影，人高腳長，故稱其為長腿叔叔。自此小說以二人書信，講述故事經歷。原書唔只有字，亦有插畫，乃作者所畫。
作者曾將故事編成戲，一九一四年公演。而之後亦有其他改編，電影有、卡通有、話劇有。
長臂猿

長臂猿，學名長臂猿科（Hylobatidae），係哺乳綱靈長目嘅其中一個科，下面有4個現存嘅屬同埋3個絕咗種嘅屬，分佈喺東南亞地區。
長興島

長興島 (上海)，位於中國上海市，長江入海口嘅一個島。
長興島 (大連)，位於中國遼寧省大連市嘅一個島。
長腳秧雞

長腳秧雞（學名：Crex crex）係秧雞科長腳秧雞屬嘅雀，主要分佈喺歐洲同西亞。
長老會

長老會係基督新敎敎會之一，係改良派。喺蘇格蘭創立。流行於英國殖民地。
颱風海葵

颱風海葵係太平洋颱風季嘅熱帶氣旋名。「海葵」呢個名由中國大陸提供，係指動物海葵。
颱風海葵可以係：
颱風海葵 (2012年)
熱帶風暴海葵 (2017年)
颱風海葵 (2023年)
颱風浣熊

颱風浣熊（粵拼：toi4 fung1 wun5 hung4）係太平洋颱風季嘅熱帶氣旋名。「浣熊」（英文：Neoguri；韓文：너구리）呢個名由韓國提供，指浣熊呢種動物。
颱風浣熊可以係：
颱風浣熊 (2002年)
颱風浣熊 (2008年)
颱風浣熊 (2014年)
颱風海燕

颱風海燕係太平洋颱風季嘅熱帶氣旋名。「海燕」呢個名由中華人民共和國提供，係指動物海燕。
颱風海燕可以指：
颱風海燕 (2001年)，2001年太平洋颱風季一個熱帶氣旋；
熱帶風暴海燕 (2007年)，2007年太平洋颱風季一個熱帶氣旋；
超強颱風海燕 (2013年)，2013年太平洋颱風季一個熱帶氣旋。
颱風浪卡

颱風浪卡係太平洋颱風季嘅熱帶氣旋名。「浪卡」呢個名由馬來西亞提供，指大樹菠蘿。
颱風浪卡可以係：
強烈熱帶風暴浪卡 (2003年)
熱帶風暴浪卡 (2009年)
颱風浪卡 (2015年)
熱帶風暴浪卡 (2020年)
颱風海棠

颱風海棠係太平洋颱風季嘅熱帶氣旋名。「海棠」呢個名由中華人民共和國提供，係指植物海棠。
颱風海棠可以係：
颱風海棠 (2005年)
熱帶風暴海棠 (2011年)
熱帶風暴海棠 (2017年)
熱帶風暴海棠 (2022年)
颱風海神

颱風海神係太平洋颱風季嘅熱帶氣旋名。「海神」呢個名由中華人民共和國提供，指海嘅神。
颱風天鵝可以係：
颱風海神 (2002年)
熱帶風暴海神 (2008年)
熱帶風暴海神 (2015年)
超強颱風海神 (2020年)
鄧一君

鄧一君（John Tang Yat Kwan，1976年10月24號—）係前香港童星、演員，九歲時經老師介紹喺香港電台教育電視開始演出，曾參與多齣電影同埋電視劇。佢喺1994年憑《記得...香蕉成熟時》內楊醒波一角，獲提名香港電影金像獎最佳新演員獎。
2005年退出娛樂圈，喺宏利金融擔任專業理財顧問，之後獲擢升為高級分行經理，仲考到考取CFP認可財務策劃師專業資格。佢喺2006年結婚，生咗一個女鄧頌情（Kristen）。
鄢陵

鄢陵係中國河南許昌一個縣，總面積866平方公里，人口62萬。
鄧上文

鄧上文（英文：Shermon Tang，1983年9月27號—）係無綫電視前藝員。
鄧上文阿爸鄧英敏都係無綫電視藝員。鄧上文細細個就同阿爸一齊上電視唱歌，1995年又參與咗電影《仙樂飄飄》。1990年代，因為九七前途問題，跟埋阿爸移民加拿大。2005年返香港參加香港小姐競選，攞到「最上鏡小姐」，不過入唔到五強。
2010年3月鄧上文喺泰國結婚，老公叫Andrew；2011年6月宣佈有咗四個月BB；2011年12月12號中午生咗個仔，取名Maddox。
鄖西

鄖西係中國湖北十堰一個縣，總面積3503平方公里，人口44萬。
鄜縣

鄜縣，簡化字寫做富县（富縣），係中國陝西延安一個縣，總面積4185平方公里，人口14萬。
鄢氏

鄢（粵拼：jin1）係唐人姓氏，喺《百家姓》裏頭排463位，依家經已冇乜人用。
呢篇鄢氏係同姓氏有關嘅楔位文章，重未寫完嘅。麻煩你幫手充實佢。
鄞州

鄞州區係中國浙江寧波一個市轄區，總面積1346平方公里，人口82萬。
鄠邑區

鄠邑區係中國陝西西安一個區，總面積1282平方公里，人口60萬。
香港LGBT權益

香港嘅女同性戀、男同性戀、雙性戀同跨性別（LGBT）居民可能會面對獨有嘅法律挑戰。自2010年代以嚟，香港公眾對LGBT權益嘅支持顯著增加；但截至2023年，香港法律除咗《香港人權法案條例》禁止政府作性取向歧視之外，並冇特定針對性取向同性別認同嘅反歧視保障。

同性性行為合法性
香港嘅刑事法律原先跟英國法律禁止男同性性行為。到1991年立法局通過《1991年刑事罪行（修訂）條例草案》，將私下進行嘅男同性性行為非刑事化，但合法年齡定喺21歲，高過異性性行為嘅16歲。2005年，高等法院原訟法庭喺梁TC威廉·羅伊訴律政司司長案度裁定噉做違憲。2006年上訴法庭維持原判，政府冇再上訴，確立平等嘅最低合法性交年齡。

反歧視保障
律政司司長訴丘旭龍案度，終審法院裁定性取向屬於《基本法》第25條同第39條以及《香港人權法案條例》第1條同第22條下所保護嘅身分。
香港3D奇幻世界

香港3D奇幻世界（Hong Kong 3D Museum）係香港一間視覺藝術美術館，2014年7月7號開張。嚮九龍尖沙咀加連威老道96號希爾頓大廈1樓，佔地一萬平方呎。美術館分為五個主題區，展示3D藝術作品七十幾件，重有影相指引。
香港U23

香港U23足球隊：香港足球總會安排喺香港超級聯賽參賽，以23歲以下球員為主嘅職業足球隊。